HírExtra - Rengeteg méh hullott el
Rengeteg méh hullott el
A méhek 15-20 százaléka hullott el Békés megyében a télen. A túl kevés termelõ méh miatt valószínûsíthetõ, hogy idén kevés repce- és akácméz lesz - tájékoztatta az MTI-t a Békés Megyei Méhész Egyesület elnöke hétfõn.
2017. március 20. hétfõ 14:18 - HírExtra
Haász Ferenc elmondta, hogy nem önmagában a nagy hideg okozta a méhelhullást, hanem az, hogy tavaly elszaporodott az ázsiai varroa atka nevû kártevõ, amely nagyon legyengítette a méhek immunrendszerét. Ráadásul a télen egy hasmenés-vírus is pusztított a kaptárakban.
Hozzátette: tud olyan méhészrõl Békés településen, akinek 240 méhcsaládjából csak 20 maradt meg, és az országban vannak megyék, ahol a méhek 30 százaléka is elpusztult.
A korai virágzású fajtáknál, a repcénél és az akácnál már nem lehet megfelelõ gyorsasággal helyreállítani a termelõ méhek állományát, így ott biztosan lesz hozamkiesés. Közepesnél jobb év e két fajtából még kimagaslóan jó termés esetén sem lehet - mondta. A szakember úgy vélte, a méhcsaládok a napraforgó virágzására lehetnek ismét teljes értékûek.
Haász Ferenc elmondta: az utóbbi években egyre többen és - a jövedelmezõség javítása érdekében - egyre több méhcsaláddal kezdtek méhészkedni, ám a méhlegelõk nagysága nem nõtt. Néhány megyében az egy négyzetkilométerre esõ méhcsalád-szám 16-18 (Békésben 14), miközben a hetvenes-nyolcvanas években ez a szám 4-5 volt. A mézelõ növények méztermelõ-kapacitása adott, ha több méhcsalád jut a területre, akkor az egy családra jutó hozam csökken - jegyezte meg.
Lassan bõvül az Országos Magyar Méhészeti Egyesület által szorgalmazott uniós mézadatbank is, amellyel vissza lehetne szorítani a hamisított mézek bejutását az európai piacokra. Békés megyében mintegy ezren foglalkoznak méhészkedéssel, a megyei egyesületnek 830 tagja van. A méhcsaládok számát õsszel hetvenháromezerre becsülték.
• Ez a való világ: itt tényleg a lét a tét!
• Méhek szabadultak el: teljes útzár